system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Ion Pop?
assistant
Ion Pop () este un profesor universitar, teoretician al avangardei literare, poet, critic și istoric literar român.

Cariera
A deținut diferite funcții administrative, precum decan al Facultății de Litere a Universității “Babeș-Bolyai” din Cluj și director al Centrului Cultural Român de la Paris (1990-1993). Cariera literară se caracterizează prin volume de versuri, de critică literară și traduceri, prin numeroase articole publicate în reviste de specialitate din țară și de peste hotare. 

Ion Pop este criticul al cărui destin se leagă de existența revistei Echinox. A condus revista timp de 17 ani (1969-1973 în calitate de redactor șef, 1973-1986 în calitate de director al publicației). O perioadă întinsă în care, alături Marian Papahagi, Ion Vartic și alții, a contribuit la formarea a câtorva generații de scriitori.

Opera

Poezie
A debutat cu versuri în revista Steaua, (1959). A debutat editorial cu Propunere pentru o fântână, (1966), volum urmat de Biata mea cumințenie (1969), Gramatică târzie (1977), Soarele și uitarea (1985), Amânarea generală (1990).

 „Echinox”. Vocile poeziei, Cluj, Editura Tribuna, 2008

Critică literară
Criticul literar îl găsim în Avangardismul poetic românesc (1969), Poezia unei generații (1973), Transcrieri (1976), Nichita Stănescu. Spațiul și măștile poeziei (1980), Lucian Blaga, universul liric (1981), Lecturi fragmentare (1983), Jocul poeziei (1985), Avangarda în literatura română (1990), A scrie și a fi. Ilarie Voronca și metamorfozele poeziei (1993),
Recapitulări (1995), Pagini transparente (1997), Ore franceze, Ajournement general (1994).

Traduceri
A tradus din Georges Poulet, Conștiința critică (1979) și Jean Starobinski, 1798 emblemele rațiunii, volum apărut în 1990.

Volume colective
O lucrare pe care a coordonat-o este Dicționar analitic de opere literare românești, vol. I-IV (1998-2003), ediție definitivă (2007).

Afilieri
 Membru al Uniunii Scriitorilor din România

Premii și distincții
 Premiul Uniunii Scriitorilor din România  (1973, 1979, 1985, 2001)
 Premiul Academiei Române (1985)

Decorații
 Ordinul național „Pentru Merit” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Bibliografie
Iulian Boldea în revista România literară, nr. 35, 2011 
Iulian Boldea în revista Apostrof, nr.1, 2011 
Ștefan Borbély În revista Apostrof, nr. 4, 2010 
Alexandru Cistelecan în revista Cultura, nr. 267, 2010 
Emanuela Ilie în revista Convorbiri literare

Legături externe
 Membrii Academiei Române din 1866 până în prezent – P
 Filiala Cluj a Uniunii Scriitorilor din România
 Uniunea Scriitorilor din România

Nașteri în 1941
Nașteri pe 1 iulie
Critici literari români
Poeți români contemporani
Scriitori români în viață
Absolvenți ai Universitǎții Cluj
Membri ai Uniunii Scriitorilor din România
Profesori români în viață
Maramureșeni
Premiile Uniunii Scriitorilor din România
Laureați ai premiilor Academiei Române
Membri corespondenți ai Academiei Române
Politicieni români
Scriitori români
Români din secolul al XX-lea
Români din secolul al XXI-lea
Români în viață
Oameni din județul interbelic Satu-Mare
Oameni din județul Maramureș